<classify> Modemu hiyo ijulikanayo kama Airtel Wingle imelenga kutatua mahitaji ya huduma za kimtandao kwa watumiaji wake ambapo mahitaji ya huduma za intaneti yamekuwa kwa kasi nchini na kuifanya Airtel kuleta modemu hiyo ya maajabu ili kuwapa wateja wake uhakika wa huduma za kimtandao kwa gharama nafuu zaidi nchi nzima.Akizungumza wakati wa halfa ya uzinduzi iliyofanyika katika duka la Airtel Expo, Dar es Saalam, Meneja Uhusiano wa Airtel, Jackson Mmbando alisema; Tunayo furaha kuzindua modemu hii ya kipekee ya Airtel Wingle ambayo huduma zake zinakwenda sambamba na dhamira ya kuwafikishia wateja huduma za intaneti zenye kasi zaidi na pia kuwaongezea huduma nyingine bora zaidi za Wi-Fi..Aidha, ofisa wa kitengo cha huduma za Intaneti wa Airtel, Ndevonaeli Eliakim akizungumzia upatikanaji wa modemu hiyo, alisema Modem ya Airtel wingle inakuja na ofa kabambe ya kifurushi cha Internet cha 5GB kwa mwezi.Tumejipanga kuendelea kutoa huduma za kabambe zitakazowapatia wateja thamani ya pesa zao. Modemu hii ya Airtel Wingle itapatikana katika maduka yote ya Airtel nchi nzima na pia itapatikana katika duka letu la Airtel Expo kwa bei nafuu yaani OFA kuanzia sasa, alisema.Alifafanua kwa kusema: Bila kujali mtandao unaotumia, modemu ya Airtel Wingle itawezesha wateja kuunganisha zaidi ya vifaa au watumiaji 10 kwa wakati mmoja na kufaidi huduma ya Wi Fi kwa kasi na urahisi.Airtel imezindua modemu hiyo ikiwa ni muda mfupi tangu ilipozindua duka lake la kisasa la Airtel Expo, lengo likiwa kutoa huduma za kisasa zenye ubunifu unaoendana na karne ya sasa ya mawasiliano huku ikitoa huduma hizo kwa gharama nafuu zaidi.  <topic>: UCHUMI 